Mauricijus

Republika Mauricijus (Republic of Mauritius, République de Maurice) je ostrvska država u jugoistočnom Indijskom okeanu, oko 900 km istočno od Madagaskara. Pored ostrva Mauricijus u sastavu republike se nalaze i ostva Sv. Brandon, Rodrigez kao i ostrvska grupa Agalega. Historija Glavni članak: Istorija Mauricijusa Ostrvo su otkrili Portugalci 1505. godine. Prvi kolonizatori su bili Holanđani koji su naselili ostrvo 1638. godine, dajući mu ime po princu Morisu od Nasaua. Francuzi su vladali ostrvom tokom osamnaestog veka, a ostrvu su dali ime Ile de France. Britanci su preuzeli ostrvo 1810, i vratili mu ime Mauricijus. Mauricijus je nezavisnost dobio 1968, kada je država postala republika. Mauricijus je demokratska zemlja i jedna je od najrazvijenijih zemalja Afrike. Politika Glavni članak: Politika Mauricijusa Na čelu države se nalazi predsednik, koga bira parlament (National Assembly) na period od pet godina. Parlament ima 62 poslanika koji se biraju na izborima, dok se 4 do 8 poslanika biraju iz reda nacionalnih manjina. Vladom upravlja premijer i Veće ministara. Provincije Glavni članak: Provincije Mauricijusa Ostrvo Mauricijus je podeljeno u 9 provincija: Blek River Flak Grand Port Moka Pamplemoses Planes Viljems Port Luis Rivier du Rempart Savane Četiri ostrva koja pripadaju Mauricijusu se: Agalega ostrva Kargados Karahos Arhipelag Čagos Rodrigez Geografija Glavni članak: Geografija Mauricijusa Mauricijus je zajedno sa Reunionom i Rodrigezom, deo Maskarenskih ostrva. Ovaj arhipelag je formiran nizom vulkanskih erupcija. Mauricijus je nastao pre oko 8 do 10 miliona godina. Na tom području više nema vulkanskih aktivnosti. Najviši vrh Mauricijusa je Piton de la Rivier Noar visok 828 m. Klima na ostrvu je tropska, zime su tople i suve (maj-novembar), a leta vlažna i vrela (novembar-maj). Leti cikloni često pogađaju ostrvo. Glavni i najveći grad je Port Louis, koji se nalazi na sjeverozapadu. Drugi veći gradovi su Kurepipe, Rouz Hil, Kvatr Borne i Vakoas. Ekonomija Od sticanja nezavisnosti 1968, Mauricijus je razvio ekonomiju zasnovanu na agrikulturi, sa industrijom i turizmom koji beleže stalni porast. Godišnji porast bruto nacionalnog dohotka je 5% do 6%. Šećerna trska se uzgaja na oko 90% kultivisanog zemljišta i čini oko 25% izvoza. Nezaposlenost na Mauricijusu je oko 7%. Stanovnitvo Glavni članak: Stanovništvo Mauricijusa Dva zvanična jezika na Mauricijusu su engleski i francuski. Mauricijski kreolski, koji je mešavina engleskog, francuskog, portugalskog i hindi jezika, je široko rasprostranjen. Pisani kreolski je razvijen tek šezdesetih godina prošlog veka. Skoro sve svetske religije su rasprostranjene na Mauricijusu. Oko polovine stanovništva pripada Hindu religiji, Hrišćanstvu(28%), a Islamu (17%). Kultura Glavni članak: Kultura Mauricijusa Izmešana kolonijalna prošlost se odrazila na kulturu Mauricijusa. Na primer kuhinja je mešavina holandske, francuske, indijske i kreolske. Mauricijus je peta zemlja na svetu koja je 1847. godine uvela poštanske marke. Kada je otkriven, na Mauricijusu je živela do tada nepoznata vrsta ptica, kokju su Portugalci nazvali dodo. Do 1681, svi dodoi su bili pobijeni od strane naseljenika i njihovih domaćih životinja. Muzika Mauricijusa Gradovi Popis gradova na Mauricijusu Vanjske veze Univerzitet Mauricijus Arhivirano 2020-09-09 na Wayback Machine-u University of Technology, Mauritius Servihoo web portal Arhivirano 2005-08-19 na Wayback Machine-u - Mauritian portal Mauritius Info - Mauritian portal Mauritius Property - Real Estate IRS & RES TopFm Radio Arhivirano 2006-07-16 na Wayback Machine-u - Live, local, Mauritian radio station Mauritius broadcasting Corp. - Public TV/Radio Broadcasting Government of Mauritius Arhivirano 2008-02-03 na Wayback Machine-u - Official governmental site Mauritius Tourism Promotion Authority - Official tourism site Mauritius - Official Mauritius Travel Guide LookSmart - Mauritius Arhivirano 2016-03-05 na Wayback Machine-u directory category Mauritius Directory directory category Open Directory Project - Mauritius Arhivirano 2016-03-05 na Wayback Machine-u directory category Yahoo - Mauritius Arhivirano 2005-08-26 na Wayback Machine-u directory category The Dutch in Mauritius Arhivirano 2010-12-25 na Wayback Machine-u The Dutch in Mauritius Pre-Mauritius Banknotes Arhivirano 2005-10-30 na Wayback Machine-u - 18th Century Banknotes from Isles de France et de Bourbon